钦定古今图书集成/历象汇编/岁功典/第057卷 > 《春秋繁露》 > 五行逆顺篇
## 钦定古今图书集成/历象汇编/岁功典/第057卷 > 《春秋繁露》 > 五行逆顺篇

金者秋，杀气之始也。建立旗鼓，把旄钺，以诛杖贼残，
禁暴虐安集，故动众兴师，必应义理，出则伺兵，入则
振旅，以闲习之，因于彼狩，存不忘亡，安不忘危，修城
郭，缮墙垣，审群禁，饬兵甲，警百官，诛不法。恩及于金
石则凉风出，恩及于毛虫则走兽大为麒麟。至如人
君好战，侵陵诸侯，贪城邑之赂，轻百姓之命，则民病
“喉咳嗽，筋挛，鼻仇塞，咎及于金，则铸化凝滞，冻坚不
成，四面张罔，焚林而猎，咎及毛虫，则走兽不为，白虎
妄搏，麒麟远去。”